**PREDBEŽNÁ INFORMÁCIA**

**(podľa § 9 zákona č. 400/2015 Z. z. o tvorbe právnych predpisov**

**a o Zbierke zákonov Slovenskej republiky a o zmene a doplnení niektorých zákonov)**

1. **Pripravovaný právny predpis:**

Návrh opatrenia Ministerstva financií SR z ... 2025 č. MF/008470/2025-74, ktorým sa ustanovuje vzor výkazu o transparentnosti pre organizáciu s medzinárodným prvkom, občianske združenie, neinvestičný fond, neziskovú organizáciu poskytujúcu všeobecne prospešné služby a nadáciu.

1. **Základné ciele právnej úpravy:**

Cieľom pripravovaného návrhu opatrenia je v nadväznosti na zákon č. 109/2025 Z. z., ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa menia a dopĺňajú niektoré zákony ustanoviť vzor výkazu o transparentnosti pre organizáciu s medzinárodným prvkom, občianske združenie, neinvestičný fond, neziskovú organizáciu poskytujúcu všeobecne prospešné služby a nadáciu. Obsah vzoru výkazu o transparentnosti bude ustanovený v intenciách jednotlivých článkov zákona č. 109/2025 Z. z., ktoré menia právne predpisy dotknutých typov neziskových organizácií.

1. **Zhodnotenie súčasného stavu:**

V súčasnosti vzor výkazu o transparentnosti nie je v legislatíve ustanovený.

1. **Spôsob zapojenia verejnosti do prípravy právneho predpisu:**

Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2. Lehota na vyjadrenie je do 23. mája 2025.

**Kontaktné údaje:**

Ministerstvo financií Slovenskej republiky

Štefanovičova 5

817 82 BRATISLAVA

email: jana.vrskova@mfsr.sk

1. **Predpokladaný termín začatia pripomienkového konania:**

máj 2025